3. การประกอบธุรกิจของแต่ละสายผลิตภัณฑ์

3.1 โครงสร้างพื้นฐานการให้บริการของบริษัท ณ วันที่ 31 มีนาคม 2548

+------------------------------+---------------------------------------+
| Singtel : Singapore          |   HGC : Hutchison Global              |
| Telecom’s link               |   Communication’s link                |
|                              |                                       |
|   IIG : International        |   IIR : Internet Information Research |
|   Internet Gateway           |                                       |
|                              |   NIX : National Internet Exchange    |
| GB : Gigabite                |                                       |
+------------------------------+---------------------------------------+

โครงสร้างพื้นฐานในการให้บริการของบริษัท ประกอบด้วย 3 ส่วนประกอบหลักคือ

- ส่วนเครือข่ายอินเทอร์เน็ตหลัก (Internet backbone) 

- ส่วนเชื่อมต่อวงจรภายในประเทศ (Domestic connectivities)

- ส่วนเชื่อมต่อวงจรระหว่างประเทศ (International connectivities)

ส่วนเครือข่ายอินเทอร์เน็ตหลัก (Internet backbone) 

โครงสร้างเครือข่ายอินเทอร์เน็ตหลักของบริษัท ประกอบด้วยเครือข่าย (Network)
ที่ให้บริการในเขตกรุงเทพฯ และปริมลฑล ตั้งอยู่ที่อาคารไทยซัมมิท ทาวเวอร์
และอาคารบางกอกไทยทาวเวอร์ โดยการเชื่อมต่อระหว่างอาคารทั้งสองด้วยวงจร Fiber Optic
ที่ความเร็ว 1+1 Gbps และนอกจากนี้ ยังมีวงจรสำรองระหว่างอาคาร ที่ความเร็ว 1+1 Gbps
ผ่านเครือข่าย MetroLAN ซึ่งข้อมูลของทั้งสองอาคารจะมีการ back up ซึ่งกันและกัน
โดยเครือข่ายหลักจะเชื่อมโยงเครือข่ายไปยังต่างจังหวัดที่เป็นที่ตั้งของสำนักงาน สาขาของบริษัท
และเชื่อมต่อไปยังจังหวัดอื่นๆ ทั่วประเทศ

นอกจากนี้ ยังเชื่อมต่อด้วยเครือข่ายความเร็วสูงไปยังเขตอุตสาหกรรมซอฟต์แวร์ประเทศไทย
(Software Park Thailand) อุทยานวิทยาศาสตร์ประเทศไทย (Thailand Science Park)
สวนอุตสาหกรรมไอที (IT Park) และเครือข่าย MetroLAN ของบริษัท

ในส่วนของเครือข่ายหลักได้มีการปรับปรุง (Upgrade) เทคโนโลยีจากเดิมที่ใช้แบบ Fast
Ethernet ที่ความเร็ว 100 Mbps เป็นเทคโนโลยีแบบ Gigabit Ethernet ที่ความเร็ว
1,000 Mbps แบบหลายเส้นทาง ทำให้เครือข่ายมีความเร็วสูงขึ้นและมีเสถียรภาพมากขึ้น
ปัจจุบันทางบริษัทได้รับการจัดสรร IP address จำนวน 864 Class C ( 1 Class C เท่ากับ
256 IP address ซึ่งสามารถให้บริการลูกค้าได้ 254 ราย)
จากศูนย์สารสนเทศเครือข่ายเอเซีย-แปซิฟิก (APNIC: Asia Pacific Network
Information Center) ซึ่งจะทำให้สามารถรองรับการให้บริการลูกค้าได้เป็นจำนวนมาก
นอกจากนี้ ณ วันที่ 1 กุมภาพันธ์ 2547 จากการวัดของ Routing Arbiter Database
บริษัทได้บริหารเครือข่ายอินเทอร์เน็ตเป็นจำนวนทั้งสิ้น 1,122 Class C นั่นคือ
บริษัทสามารถรองรับการให้บริการลูกค้าได้ทั้งหมดถึง 284,988 ราย ( 1 ราย ต่อ 1 IP
address ) ซึ่งนับเป็นเครือข่ายอินเทอร์เน็ตที่มีขนาดใหญ่ที่สุดในประเทศ

ส่วนเชื่อมต่อวงจรภายในประเทศ (Domestic Connectivities)

ปัจจุบันเครือข่ายอินเทอร์เน็ตหลักของบริษัทได้มีการเชื่อมต่อเข้ากับวงจรสื่อสารภายในประเทศ
เพื่อให้ผู้ใช้บริการอินเทอร์เน็ตสามารถแลกเปลี่ยนข้อมูลภายในประเทศและเชื่อมต่อกับผู้ให้บริการอินเทอร์เน็ต
(Internet Service Provider: ISP) รายอื่นในประเทศได้อย่างรวดเร็ว
โดยทำการเชื่อมต่อเข้ากับเครือข่ายหลัก 2 แห่ง คือ

  1. เครือข่ายของโครงการข้อมูลวิจัยอินเทอร์เน็ต หรือ Internet Information Research
  (IIR) ของ NECTEC (เดิมเรียกว่า Public Internet Exchange หรือ PIE)
  บริษัทเชื่อมต่อเครือข่ายอินเทอร์เน็ตหลักเข้ากับ IIR ผ่านทางระบบ Local Area Network
  (LAN) เนื่องจากที่ตั้งของเครือข่ายอินเทอร์เน็ตหลักของบริษัทอยู่ในอาคารเดียวกันกับ IIR
  โดยเชื่อมต่อกับ IIR ด้วยความเร็วที่สูงถึง 200+200 Mbps (หมายถึง
  ความกว้างของวงจรขาเข้า+ความกว้างของวงจรขาออก)

2.  2. เครือข่าย National Internet Exchange (NIX) ของ กสท
    บริษัทเชื่อมต่อเครือข่ายอินเทอร์เน็ตหลักเข้ากับ NIX ผ่าน

  ทางระบบเคเบิ้ลใยแก้วความเร็วสูง ที่ความเร็ว 1+1 Gbps

ส่วนเชื่อมต่อวงจรระหว่างประเทศ (International Connectivities)

บริษัทมีการลงทุนอย่างต่อเนื่องในส่วนของวงจรระหว่างประเทศเพื่อรักษาประสิทธิภาพในการเชื่อมต่อไปยังเครือข่ายอินเทอร์เน็ตในต่างประเทศ
ในปัจจุบันบริษัทมีการเชื่อมต่อช่องสัญญาณอินเทอร์เน็ตไปยังต่างประเทศด้วยความสามารถในการรับส่งข้อมูลรวมสูงถึง
318+318 Mbps แบบส่งสัญญาณได้ทั้งสองทาง คือทั้งขาเข้าและขาออก (full duplex)
โดยการเชื่อมต่อวงจรระหว่างประเทศของบริษัท
สามารถให้บริการแก่ลูกค้าได้อย่างรวดเร็วและครอบคลุมพื้นที่ทั่วโลก ดังต่อไปนี้

  1. การเชื่อมต่อผ่านสายเคเบิ้ลใยแก้วนำแสงของ Hutchison Global Communications
  (HGC) ที่ความเร็ว 2+2 Mbps ผ่านฮ่องกง ไปยังเครือข่ายอินเทอร์เน็ตทั่วโลก

  2. การเชื่อมต่อผ่านสายเคเบิ้ลใยแก้วนำแสงของ Singapore Telecom (Singtel)
  ที่ความเร็ว 61+61 Mbps ผ่านสิงคโปร์ ไปยังเครือข่ายอินเทอร์เน็ตทั่วโลก

1.  การเชื่อมต่อผ่านสายเคเบิ้ลใยแก้วนำแสงของ กสท ที่ความเร็ว 255+255 Mbps ผ่าน
    International Internet Gateway (IIG) ของ กสท
    ไปยังเครือข่ายอินเทอร์เน็ตทั่วโลก

ในช่วงปี 2547 บริษัทมีต้นทุนในการเชื่อมต่อวงจรเข้ากับเครือข่ายหลัก IIR และ NIX
คิดเป็นร้อยละ 1.74 ของต้นทุนบริการ
และมีต้นทุนค่าเช่าวงจรระหว่างประเทศซึ่งถือเป็นค่าใช้จ่ายหลักของบริษัท คิดเป็นสัดส่วนร้อยละ
39.92 ของต้นทุนบริการ

ปัจจุบัน บริษัทได้ทำสัญญาเช่าวงจรกับผู้ให้เช่าวงจรรายใหญ่เป็นรายปี
โดยชำระค่าเช่าเป็นรายเดือน การทำสัญญาเช่าเป็นรายปีจะเป็นประโยชน์กับบริษัท
เนื่องจากแนวโน้มต้นทุนของเทคโนโลยีที่ต่ำลง
ดังนั้นการทำสัญญารายปีจะทำให้บริษัทมีต้นทุนต่ำกว่าการทำสัญญาระยะยาว
ซึ่งที่ผ่านมาบริษัทไม่มีปัญหาในการต่อสัญญาแต่อย่างใด
โดยในปัจจุบันมีผู้ให้บริการวงจรเช่าอยู่หลายราย อาทิเช่น AT&T (สหรัฐอเมริกา), Abone
(ญี่ปุ่น), Dacom (เกาหลี), KT (เกาหลี), และ HGC (ฮ่องกง) เป็นต้น
ซึ่งทำให้มีการแข่งขันทางด้านราคากันระหว่างผู้ให้บริการเหล่านี้ จึงส่งผลให้ต้นทุนค่าเช่าต่ำลง
ดังนั้นบริษัทสามารถเลือกเช่าวงจรจากผู้ให้บริการที่เสนอราคาค่าเช่าที่ต่ำกว่าเมื่อเทียบกับคุณภาพของบริการที่เท่ากัน
อีกทั้งผลจากการพัฒนาเทคโนโลยีในส่วนของความกว้างของช่องสัญญาณของผู้ให้เช่าวงจรต่างประเทศให้มีประสิทธิภาพยิ่งขึ้น
ทำให้ต้นทุนต่อหน่วยของบริษัทลดลง และบริษัทคาดว่าจะมีแนวโน้มที่ลดลงต่อไปอย่างต่อเนื่อง

3.2 กลุ่มธุรกิจของบริษัท

บริษัทได้แบ่งกลุ่มธุรกิจออกเป็น 2 ลักษณะดังนี้

1) การให้บริการเชื่อมต่ออินเทอร์เน็ต (Access)

2) การให้บริการครบวงจรที่เกี่ยวข้องกับเทคโนโลยีสารสนเทศและการสื่อสาร (Business
Solutions)

1) บริการเชื่อมต่ออินเทอร์เน็ต (Access)

บริษัทดำเนินธุรกิจเป็นผู้ให้บริการเชื่อมต่ออินเทอร์เน็ตความเร็วสูงโดยมีพื้นที่ให้บริการอินเทอร์เน็ตครอบคลุม
ทุกจังหวัด ทำให้ผู้ใช้บริการทั่วประเทศ
สามารถเชื่อมต่อเข้าสู่เครือข่ายอินเทอร์เน็ตผ่านโทรศัพท์ท้องถิ่นได้ทั่วประเทศ ทั้งนี้
ปัจจุบันบริษัทมีสาขาทั้งสิ้น 8 สาขา ได้แก่ สาขาเชียงใหม่ สาขาพิษณุโลก สาขานครราชสีมา
สาขาขอนแก่น สาขาพัทยา สาขาสุราษฎร์ธานี สาขาหาดใหญ่ และสาขาภูเก็ต

บริการเชื่อมต่ออินเทอร์เน็ต สามารถแบ่งตามลักษณะลูกค้าได้เป็น 2 ประเภทดังนี้

1.  บริการ Home Access เป็นบริการเชื่อมต่ออินเทอร์เน็ตส่วนบุคคล
    ด้วยเครือข่ายอินเทอร์เน็ตที่ให้บริการครอบคลุมพื้นที่ทุกจังหวัดมากกว่า 100 จุด ทั่วประเทศ
    สามารถเลือกใช้บริการได้หลากหลาย อาทิ INET-Easy, INET-Flex, INET-BeSmart,
    INET-Monthly และINET-Broadband

2.  บริการ Business Access เป็นบริการเชื่อมต่ออินเทอร์เน็ตเพื่อธุรกิจ
    ให้บริการองค์กรธุรกิจทั่วประเทศ ผ่าน

  การเชื่อมต่อที่หลากหลาย เช่น บริการ dial-up ผ่านโมเด็ม อินเทอร์เน็ตบรอดแบนด์
  วงจรเช่า ATM ด้วยความเร็วสูงถึง 155 Mbps บริการ MetroLAN
  เชื่อมโยงเครือข่ายภายในสำนักงานเข้าสู่เครือข่ายอินเทอร์เน็ตด้วยความเร็วของ LAN
  Gigabit Internet on-demand ศูนย์ข้อมูลอินเทอร์เน็ต
  การสำรองข้อมูลระยะไกลและระบบกู้ความเสียหาย บริการ VPN (Virtual Private
  Network) เป็นต้น พร้อมบริการพิเศษ International Roaming (IR) และ
  INET-Wireless เพื่อนักธุรกิจที่ต้องการความคล่องตัว

2.) บริการครบวงจรที่เกี่ยวข้องกับเทคโนโลยีสารสนเทศและการสื่อสาร (Business
Solutions)

เพื่อตอบสนองทุกความต้องการของธุรกิจ
โดยพัฒนาบริการบนพื้นฐานทรัพยากรเครือข่ายและความเชี่ยวชาญการให้บริการลูกค้าชั้นนำผสานกับความร่วมมือจากพันธมิตร
เกิดเป็นบริการครบวงจรที่เกี่ยวข้องกับเทคโนโลยีสารสนเทศและการสื่อสาร (Business
Solutions) 4 กลุ่มหลักเพื่อเสริมประสิทธิภาพการดำเนินธุรกิจยุคใหม่

1.  Banking & Financial Solutions เป็นบริการเพื่อธุรกรรมทางการเงินที่สะดวก ฉับไว
    ด้วยเครือข่ายที่เชื่อมโยงกับสถาบันการเงินชั้นนำ (EDC Network) อาทิ บริการ EDC Pool
    บริการเครือข่ายรับชำระเงินผ่านบัตรเครดิต เดบิต สมาร์ตการ์ด รวมถึงการขาย
    ให้เช่าเครื่องรับชำระเงินผ่านบัตรอิเล็กทรอนิกส์ (EDC/POS Terminal)

2.  e-Business & Media Services เป็นบริการเพื่อธุรกิจที่ใช้ประโยชน์จากสื่ออิเล็กทรอนิกส์
    ทั้งเว็บไซต์ การ Automate ระบบงานด้วยคอมพิวเตอร์
    งานวางแผนโฆษณาประชาสัมพันธ์ออนไลน์ผ่านเครือข่ายอินเทอร์เน็ต ตลอดจน Mobile
    Application
    และการพาณิชย์อิเล็กทรอนิกส์ในลักษณะที่มีปฏิสัมพันธ์กับผู้ใช้และกลุ่มเป้าหมายสูง

3.  Professional Services
    เป็นบริการจัดหาจัดสร้างกระบวนการธุรกิจสำหรับความต้องการเฉพาะอย่าง
    ซึ่งรวมถึงบริการแบบ Outsourcing การจัดสร้างและ Automate
    ระบบงานให้มีประสิทธิภาพยิ่งขึ้น

4.  Business Integration
    เป็นบริการจัดการธุรกิจบนระบบอิเล็กทรอนิกส์ให้เชื่อมโยงกระบวนการทำงานของฝ่ายต่างๆ
    ที่เกี่ยวข้องให้ทำงานและสื่อสารได้อย่างมีประสิทธิภาพ ลดการทำงานที่ซ้ำซ้อน
    และความผิดพลาดจากคน อาทิ Supply – Chain Management, e-Logistics

3.3 สิทธิในการประกอบธุรกิจของบริษัท

กสท อนุมัติให้บริษัทดำเนินการให้บริการอินเทอร์เน็ต
ตามเงื่อนไขที่ระบุในสัญญาดำเนินการให้บริการ อินเทอร์เน็ต โดยมีสาระสำคัญของสัญญาดังต่อไปนี้

+--------------------+---+-----------------------------------------------+
| ชื่อสัญญา             | : | สัญญาดำเนินการให้บริการอินเทอร์เน็ต (INTERNET)       |
+--------------------+---+-----------------------------------------------+
| คู่สัญญา              | : | บริษัท กสท โทรคมนาคม จำกัด (มหาชน) (กสท)         |
|                    |   |                                               |
|                    |   | บริษัท อินเทอร์เน็ตประเทศไทย จำกัด (มหาชน) (บริษัท)   |
+--------------------+---+-----------------------------------------------+
| วันที่ทำสัญญา          | : | 9 ตุลาคม 2540                                  |
+--------------------+---+-----------------------------------------------+
| สรุปสาระสำคัญของสัญญา | : | กสท อนุมัติให้บริษัทดำเ                             |
|                    |   | นินการให้บริการอินเทอร์เน็ตแก่ผู้ใช้บริการที่ติดตั้งเครื่องอุปกร |
| ก                  |   | ณ์ในประเทศไทย ตามเงื่อนไขในสัญญา ตลอดจนกฎหมาย มติค |
| ารให้บริการอินเทอร์เน็ต |   | ณะรัฐมนตรี ข้อบังคับ ระเบียบ คำสั่ง และนโยบายของ กสท. |
|                    |   |                                               |
|                    |   | บริษัทต้องเช่าข่ายบริการโทรคมนาคมของ                |
|                    |   | กสท แต่ กสท อาจอนุญาตให้บริษัทเช่าข่ายบริการจากหน่วยงา |
|                    |   | นอื่นซึ่งมีขอบเขตการให้บริการเฉพาะในประเทศไทย ทั้งนี้ บร |
|                    |   | ิษัทจะต้องให้บริการอินเทอร์เน็ต โดยผ่านข่ายบริการโทรคมนา |
|                    |   | คมของ กสท หรือของหน่วยงานที่ กสท อนุญาตดังกล่าวเท่านั้น |
+--------------------+---+-----------------------------------------------+
| การดำ              | : |   บริษัทต้องไม่ดำเนินการให้บริการหรือกระทำการใดๆ      |
| เนินงานและจัดให้บริการ |   |   อันเป็นการแข่งขันกับกิจกรรมหรือบริการหลักของ กสท     |
|                    |   |   ซึ่งได้แก่ บริการโทรศัพท์ระหว่างประเทศ              |
|                    |   |   การจัดหา                                     |
|                    |   | และการจัดโครงข่ายที่ใช้ในการสื่อสารในและระหว่างประเทศ |
|                    |   |   และกิจกรรมบริการอื่นที่ กสท                       |
|                    |   |   กำหนดให้เป็นกิจกรรมบริการหลักของ กสท ทั้งนี้ กสท     |
|                    |   |   เป                                          |
|                    |   | ็นผู้วินิจฉัยว่ากิจกรรมหรือบริการใดเป็นกิจกรรมบริการหลักของ |
|                    |   |   กสท และให้คำวินิจฉัยของ กสท ดังกล่าวถือเป็นที่สุด      |
+--------------------+---+-----------------------------------------------+
| ร                  | : |   กสท                                         |
| ะยะเวลาการดำเนินการ |   |   ยินยอมให้บริษัทเป็นผู้ดำเนินก                       |
|                    |   | ารให้บริการตามสัญญานี้จนกว่าคณะรัฐมนตรีจะมีมติให้เลิกบริษัท |
|                    |   |   โดยเริ่มนับตั้งแต่วันแรกที่เปิดให้บริการ                |
+--------------------+---+-----------------------------------------------+

3.4 การตลาดและภาวะการแข่งขัน

3.4.1 ภาวะอุตสาหกรรมธุรกิจการให้บริการอินเทอร์เน็ต

ปัจจุบันภาวะอุตสาหกรรมอินเทอร์เน็ตในประเทศไทยยังคงมีการขยายตัวในอัตราสูงขึ้นอย่างต่อเนื่อง
จะเห็นได้จากรายงานการสำรวจของศูนย์เทคโนโลยีอิเล็กทรอนิกส์และคอมพิวเตอร์แห่งชาติ
(NECTEC) พบว่าในปี 2547 มีผู้ใช้งานอินเทอร์เน็ตในประเทศไทยจำนวน 6.97 ล้านราย
เพิ่มขึ้นประมาณ 9 แสนรายจากปีที่ผ่านมา คิดเป็นร้อยละ 16 ของจำนวนผู้ใช้อินเทอร์เน็ตที่เพิ่มขึ้น
จะเห็นได้ว่าอุตสาหกรรมอินเทอร์เน็ตมีแนวโน้มที่ขยายฐานผู้ใช้บริการมากขึ้นไม่ว่าจะเป็นตามสถานศึกษา
องค์กรภาครัฐและเอกชน

จากนโยบายของรัฐบาลที่สนับสนุนให้ประชาชนมีอินเทอร์เน็ตความเร็วสูงในราคาประหยัดใช้กันนั้น
ทำให้ในปี 2547 มีผู้ใช้งานอินเทอร์เน็ตความเร็วสูง (Broadband Internet) ทั้งสิ้นกว่า
200,000 รายในบริการประเภทต่างๆ เช่น ADSL, Cable Modem, ISDN
และอินเทอร์เน็ตความเร็วไร้สาย (Wi-Fi)
เป็นที่นิยมอย่างแพร่หลายในกลุ่มผู้ใช้บริการอินเทอร์เน็ตตามอาคารสำนักงานและครัวเรือนมากขึ้นโดยในระยะเริ่มแรกนั้นกลุ่มผู้ใช้งานส่วนใหญ่จะอยู่ในกรุงเทพมหานคร
ทิศทางการให้บริการอินเทอร์เน็ตในปี 2548
ผู้ให้บริการจะเน้นการบริการไปสู่ต่างจังหวัดมากขึ้นโดยเฉพาะในจังหวัดที่เป็นศูนย์กลางไอซีที

นอกจากนี้ รัฐบาลยังมีนโยบายในการพัฒนาสังคมไทยให้เป็นสังคมแห่งการเรียนรู้ด้านไอซีที
ตลอดจนผลักดันการให้บริการรัฐบาลอิเล็กทรอนิกส์ (e-Government) อย่างจริงจัง
ทำให้เทคโนโลยีสารสนเทศและการสื่อสารได้เข้ามามีบทบาทในสังคมอย่างกว้างขวางและมีการใช้งานอย่างแพร่หลายทั่วประเทศ

ตารางแสดงจำนวนผู้ใช้อินเทอร์เน็ตในประเทศไทยระหว่างปี 2545 – 2547

  ---------------------------- ------------------------------------------
  ปี                            จำนวนผู้ใช้

  2545                         4,800,000

  2546                         6,080,000

  2547                         6,970,000
  ---------------------------- ------------------------------------------

แหล่งที่มา : ศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC)

 ภาวะการแข่งขัน

จากการผลักดันของรัฐบาลเกี่ยวกับทิศทางเทคโนโลยีสารสนเทศ และการสื่อสาร ให้ปี 2548
เป็นปีแห่งไอซีทีโดยมีวัตถุประสงค์ให้ประชาชนได้ใช้อินเทอร์เน็ตโดยเฉพาะบรอดแบนด์อย่างกว้างขวาง
จึงส่งผลให้ภาพการแข่งขันธุรกิจอินเทอร์เน็ตในปี 2548 มีแนวโน้มรุนแรงขึ้น
ส่งผลให้ผู้ประกอบการต่างๆปรับกลยุทธ์การแข่งขันด้านการให้บริการ
มีการคิดค้นและพัฒนาผลิตภัณฑ์ใหม่ๆ เพื่อตอบสนองความต้องการที่หลากหลายของลูกค้าได้เป็นอย่างดี
รวมถึงความร่วมมือระหว่างพันธมิตรเพื่อจัดทำโครงการทางธุรกิจต่างๆ เป็นต้น

ในส่วนของบริการอินเทอร์เน็ตเพื่อธุรกิจและส่วนบุคคล
บริษัทยังคงเน้นการให้บริการแก่ลูกค้าที่ต้องการใช้งานอินเทอร์เน็ตที่มีคุณภาพสูง
โดยเฉพาะกลุ่มลูกค้าองค์กรที่เน้นการใช้งานอินเทอร์เน็ตเพื่อการทำธุรกิจ
นอกจากการให้บริการเชื่อมต่ออินเทอร์เน็ตดังกล่าวแล้ว
บริษัทยังได้ขยายธุรกิจให้ครอบคลุมและสนองตอบความต้องการของลูกค้า
โดยให้บริการในลักษณะของ Business Solutions
เพื่อสามารถให้บริการได้ตรงตามความต้องการของลูกค้ากลุ่มเป้าหมายในประเภทของธุรกิจต่างๆได้อย่างครบวงจร
จึงได้แบ่งกลุ่มงานในส่วนนี้ตามวัตถุประสงค์ข้างต้นออกเป็นประเภทต่างๆ
ได้แก่งานให้บริการในกลุ่มธุรกิจธนาคารและสถาบันการเงินต่าง ๆ เช่น
งานให้บริการเครื่องรูดบัตรและระบบเครือข่าย งานชำระเงินผ่านช่องทางต่าง ๆ (Payment
Gateway) เป็นต้น งานการรับ Outsource ดูแลระบบ และพัฒนา Application ต่าง ๆ เช่น
ระบบบัตรเติมน้ำมัน งานพัฒนา Application สำหรับสินเชื่อธุรกิจธนาคาร
รวมถึงการขยายการให้บริการในรูปแบบของงานจ้างเหมาที่เกี่ยวเนื่องกับธุรกิจโทรคมนาคม
ส่งเสริมและสนับสนุนการให้บริการของกลุ่มลูกค้าและพันธมิตร ต่าง ๆ
ทั้งภาครัฐและเอกชนสามารถดำเนินธุรกิจได้ทันต่อความต้องการและมีประสิทธิภาพสูงสุด
ให้สามารถให้บริการได้อย่างมีประสิทธิภาพ และเป็นประโยชน์มากที่สุด

3.4.2 กลยุทธ์การแข่งขันของบริษัท 

บริษัทมุ่งเน้นการให้บริการที่มีคุณภาพและประสิทธิภาพของระบบ
และมุ่งเน้นการสร้างความพึงพอใจในการใช้บริการของลูกค้าเป็นสำคัญ
มากกว่าเน้นการแข่งขันทางด้านราคา โดยบริษัทมีกลยุทธ์ในการแข่งขันดังต่อไปนี้

- การพัฒนาเทคโนโลยีและโครงสร้างพื้นฐาน : เพื่อเป็นการรักษาคุณภาพของการให้บริการ
บริษัทได้เร่งพัฒนาในส่วนของโครงสร้างพื้นฐานและการเชื่อมโยงของวงจร
ในปัจจุบันบริษัทเป็นผู้ให้บริการอินเทอร์เน็ตที่มีความกว้างของช่องสัญญาณเชื่อมต่ออินเทอร์เน็ต
(bandwidth) ของวงจรระหว่างประเทศสูงถึง 318+318 Mbps
ให้บริการอย่างมีประสิทธิภาพภายใต้ Service Level Agreement (SLA) ที่กำหนดไว้
นอกจากนั้น บริษัทได้พัฒนาปรับปรุงประสิทธิภาพของโครงข่ายทั่วประเทศของบริษัทอย่างต่อเนื่อง

- การกำหนดลูกค้ากลุ่มเป้าหมาย บริษัทจะเน้นกลุ่มลูกค้าที่ให้ความสำคัญกับคุณภาพของบริการ
ทั้งลูกค้าในกลุ่มองค์

กรและลูกค้าบุคคล ดังนี้

  ลูกค้าประเภทองค์กร (Corporate Account)
  ถือเป็นกลุ่มลูกค้าที่มีความผูกพันและมีความเชื่อมั่นในการให้บริการ (Loyalty) ของบริษัท
  และเป็นกลุ่มที่มีความไวต่อราคาค่อนข้างต่ำ โดยกลุ่มลูกค้าประกอบด้วยกลุ่มต่าง ๆ ดังนี้

  - กลุ่มหน่วยงานราชการ รัฐวิสาหกิจ

  - กลุ่มบริษัทเอกชน บริษัทข้ามชาติ/ธนาคารพาณิชย์

  - กลุ่มสถาบันการศึกษา

  ลูกค้าประเภทองค์กรเป็นลูกค้าหลักที่สำคัญของบริษัท
  บริษัทมีรายได้จากการให้บริการลูกค้าประเภทองค์กร ในปี 2547 คิดเป็นสัดส่วนร้อยละ 70.93
  ของรายได้รวมของบริษัท

ลูกค้าประเภทบุคคล (Individual Account)
ของบริษัทจะเป็นกลุ่มลูกค้าที่ให้ความสำคัญในคุณภาพของบริการเป็นหลัก
ตลอดจนต้องการความคล่องตัวจากการเชื่อมต่อเข้าสู่เครือข่ายจากสถานที่ใดๆ ในประเทศก็ได้
และจะเชื่อมต่อผ่านระบบโทรศัพท์ใดๆ ก็ได้

- การเสนอบริการเสริมตามความต้องการของลูกค้า :
การให้บริการเสริมเพื่อตอบสนองความต้องการของลูกค้า ทำให้บริษัทมีบริการที่ครบวงจร เช่น
การรับฝากข้อมูลอิเล็กทรอนิกส์บนเครือข่ายหลักความเร็วสูงของบริษัท
การรับบริหารระบบคอมพิวเตอร์และเครือข่าย บริการระบบชำระเงินออนไลน์ผ่านอินเทอร์เน็ต
การออกแบบและพัฒนาเว็บไซต์ การรับฝากเว็บไซต์ การชำระเงินผ่านอินเทอร์เน็ต
รวมถึงการให้บริการข้อมูลทางด้านสถิติให้กับลูกค้าในกลุ่มขององค์กรซึ่งถือเป็นกลุ่มลูกค้าหลักของบริษัท
ซึ่งข้อมูลในส่วนนี้มีความสำคัญต่อลูกค้าในหลายๆ
หน่วยงานที่จะช่วยให้สามารถบริหารการใช้งานอินเทอร์เน็ตขององค์กรได้อย่างมีประสิทธิภาพมากขึ้น

- การสร้างช่องทางการจัดจำหน่าย :
บริษัทสร้างช่องทางการจัดจำหน่ายที่ช่วยลดต้นทุนในด้านการตลาดเพื่อขยายฐานลูกค้าให้ครอบคลุมทั่วประเทศ
โดยการสร้างพันธมิตรท้องถิ่น (Local Partner)
ซึ่งเป็นผู้ที่มีความรู้ความเข้าใจความต้องการของผู้ใช้บริการในท้องถิ่นนั้นๆ
โดยแบ่งประเภทการจำหน่ายและช่องทางการจำหน่าย ดังนี้

1) การจำหน่ายโดยพนักงานขายของบริษัท ซึ่งเป็นช่องทางการจำหน่ายหลัก
บริษัทมีพนักงานขายสำหรับให้คำแนะนำเพื่อรักษาฐานลูกค้าเดิมและขยายฐานลูกค้าใหม่

2) การจำหน่ายผ่านพันธมิตรต่างจังหวัดหลักในแต่ละภูมิภาค
บริษัทมีพันธมิตรในส่วนภูมิภาคต่างจังหวัดซึ่งเป็นผู้ให้บริการขายต่อ
และคอยดูแลลูกค้าในพื้นที่ต่างจังหวัด

3) การจำหน่ายโดยผ่านร้านค้าตัวแทนจำหน่าย ซึ่งรวมถึงร้านจำหน่ายสินค้าไอที ร้านหนังสือชั้นนำ
ร้านสะดวกซื้อ และร้านแบบโมเดิร์นเทรด ทั้งในกรุงเทพฯ และต่างจังหวัด

4) การจำหน่ายโดยตรงที่สำนักงานใหญ่ของบริษัท และสำนักงานสาขาในส่วนภูมิภาค
ซึ่งตั้งอยู่ในจังหวัดหลัก (Key Strategic Provinces) ในแต่ละภูมิภาค อาทิ จังหวัดเชียงใหม่
พิษณุโลก นครราชสีมา ชลบุรี (พัทยา) ขอนแก่น
สุราษฎร์ธานี สงขลา (หาดใหญ่) และภูเก็ต
โดยแต่ละสาขาดังกล่าวทำหน้าที่เป็นตัวแทนจำหน่ายสินค้าและบริการต่างๆ ของบริษัท

5) การจำหน่ายให้กับผู้ผลิตสินค้าและบริการ (Product Bundle)
โดยพันธมิตรทางการค้านำชั่วโมงอินเทอร์เน็ตไปเป็นส่วนหนึ่งของการส่งเสริมการขายสินค้าละบริการหลักของตน
เช่น บริการธนาคารทางอินเทอร์เน็ต เป็นต้น

6) การจำหน่ายผ่านช่องทางอิเล็กทรอนิกส์ (ATM, SMS, Thai.com และพันธมิตรออนไลน์ของ
Thai.com) ซึ่งทำให้ลูกค้าสามารถใช้บริการได้ตลอด 24 ชั่วโมง

- การส่งเสริมการขายและการประชาสัมพันธ์ :
บริษัทมีแผนส่งเสริมการขายที่หลากหลายอย่างต่อเนื่อง โดยขึ้นกับกลุ่มลูกค้าเป้าหมายและบริการ
สำหรับการประชาสัมพันธ์บริษัทใช้รูปแบบการประชาสัมพันธ์ที่หลากหลาย
และมุ่งเน้นการโฆษณาผ่านสื่อต่างๆ อาทิเช่น โทรทัศน์ วิทยุ สื่อสิ่งพิมพ์
และแผ่นป้ายโฆษณาขนาดใหญ่ เป็นต้น

การดำเนินธุรกิจการให้บริการอินเทอร์เน็ตในประเทศไทย

ปัจจุบันมีผู้ให้บริการอินเทอร์เน็ตในเชิงพาณิชย์รวม 19 ราย

+---------------+--------------------------------+---------+----------+
| ชื่อบ           | ชื่อผู้ให้บริการอินเทอร์เน็ต (ISP)      | ปีที่เริ่ม   | สิทธ      |
| ริการอินเทอร์เน็ต |                                | ให้บริการ | ิการให้บริก |
|               |                                |         | ารหมดอายุ |
+---------------+--------------------------------+---------+----------+
|   INET        | บริษัท อินเทอร์เน็ตประเทศไทย จำกัด   | 2540    | P        |
|               | (มหาชน)                        |         | ermanent |
+---------------+--------------------------------+---------+----------+
|   KSC         | บริษัท เค เอส ซี คอมเมอร์เชียล      | 2538    | 2548     |
|               | อินเตอร์เน็ต จำกัด                 |         |          |
+---------------+--------------------------------+---------+----------+
|   Ji-Net      | บริษัท จัสมิน อินเตอร์เนต จำกัด       | 2539    | 2549     |
+---------------+--------------------------------+---------+----------+
|   Samart      | บริษัท สามารถ อินโฟเนต จำกัด       | 2539    | 2549     |
+---------------+--------------------------------+---------+----------+
|   ANET        | บริษัท เอเน็ต จำกัด                | 2539    | 2549     |
+---------------+--------------------------------+---------+----------+
|   Asia Access | บริษัท ไออีซี อินเทอร์เน็ต จำกัด       | 2539    | 2549     |
+---------------+--------------------------------+---------+----------+
|   Loxinfo     | บริษัท ล็อกซเล่ย์ อินฟอร์เมชั่น เซอร์วิส  | 2539    | 2549     |
|               | จำกัด                           |         |          |
+---------------+--------------------------------+---------+----------+
|   Pacific     | บริษัท แปซิฟิก อินเทอร์เน็ต           | 2539    | 2549     |
|   Internet    | (ประเทศไทย) จำกัด               |         |          |
+---------------+--------------------------------+---------+----------+
|               | บริษัท ดาต้า ลายไทย จำกัด          | 2540    | 2550     |
|  DataLineThai |                                |         |          |
+---------------+--------------------------------+---------+----------+
|   Asianet     | บริษัท เอเซีย อินโฟเน็ท จำกัด        | 2540    | 2550     |
+---------------+--------------------------------+---------+----------+
|   IdeaNet     | บริษัท ไอเดีย เน็ต จำกัด            | 2539    | 2549     |
+---------------+--------------------------------+---------+----------+
|   ISSP        | บริษัท อินเตอร์เนต โซลูชั่น           | 2540    | 2550     |
|               | โพรวายเดอร์ จำกัด                |         |          |
+---------------+--------------------------------+---------+----------+
|   CS LoxInfo  | บริษัท ซีเอส ล็อกซอินโฟ จำกัด        | 2540    | 2550     |
|               | (มหาชน)                        |         |          |
+---------------+--------------------------------+---------+----------+
|   CWN         | บริษัท ชมะนันทน์ เวิลด์เน็ต จำกัด      | 2541    | 2551     |
+---------------+--------------------------------+---------+----------+
|   FarEast     | บริษัท ฟาร์อีสท์อินเตอร์เน็ต จำกัด      | 2541    | 2551     |
+---------------+--------------------------------+---------+----------+
|   E-Z NET     | บริษัท อี-ซี เน็ต จำกัด              | 2543    | 2553     |
+---------------+--------------------------------+---------+----------+
|   ReachThai   | บริษัท ริช คอมมิวนิเคชั่น เซอร์วิส      | 2543    | 2553     |
|               | (ประเทศไทย) จำกัด               |         |          |
+---------------+--------------------------------+---------+----------+
|   RoyNet      | บริษัท รอยเนท อินเทอร์เนต จำกัด     | 2543    | 2553     |
+---------------+--------------------------------+---------+----------+
|   CAT         | บริษัท กสท โทรคมนาคม จำกัด        | 2539    | P        |
|               | (มหาชน)                        |         | ermanent |
+---------------+--------------------------------+---------+----------+

การให้บริการอินเทอร์เน็ตเป็นการประกอบธุรกิจซึ่งต้องได้รับอนุญาตจากหน่วยงานผู้มีอำนาจ
เดิมสิทธิในการออกใบอนุญาตการให้บริการอินเทอร์เน็ตเป็นของการสื่อสารแห่งประเทศไทย
(ปัจจุบันคือ บมจ.กสท โทรคมนาคม) ในปี 2544
ได้มีการตราพระราชบัญญัติประกอบกิจการโทรคมนาคม พ.ศ. 2544 ขึ้น
พระราชบัญญัติดังกล่าวได้กำหนดให้อำนาจการออกใบอนุญาตการประกอบกิจการโทรคมนาคมเป็นของคณะกรรมการกิจการโทรคมนาคมแห่งชาติ
(กทช.)
ซึ่งอำนาจดังกล่าวรวมถึงอำนาจการออกใบอนุญาตประกอบกิจการให้บริการอินเทอร์เน็ตด้วย ปัจจุบัน
กทช.อยู่ในระหว่างพิจารณากำหนดหลักเกณฑ์สำหรับการออกใบอนุญาตสำหรับการประกอบกิจการให้บริการอินเทอร์เน็ตซึ่งคาดว่าน่าจะประกาศเป็นการทั่วไปได้ภายในปี
2548 นี้

3.5 งานที่ยังไม่ได้ส่งมอบ 

-ไม่มี-